NORAKSTS

|  |  |
| --- | --- |
| 25.03.2021. | Nr.4/12 |

**zemesgabala Ziediņu ceļā 1A, Jelgavā,**

**atsavināšana**

(ziņo: I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, I.Bandeniece, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Saņemts sabiedrības ar ierobežotu atbildību “Evopipes” (reģistrācijas Nr.50003728871, juridiskā adrese: Langervaldes iela 2A, Jelgava, LV-3002) iesniegums, kurā lūdz atsavināt Jelgavas pilsētas pašvaldībai piederošo zemesgabalu Ziediņu ceļā 1A, Jelgavā.

Jelgavas pilsētas pašvaldībai piederošs zemesgabals 17828 m2 platībā ar kadastra apzīmējumu 09000280278 Ziediņu ceļā 1A, Jelgavā (turpmāk-Zemesgabals) ir ierakstīts Jelgavas pilsētas zemesgrāmatas nodalījumā Nr.100000182440 ar kadastra Nr. 09000280278.

Saskaņā ar Jelgavas pilsētas pašvaldības 2017.gada 23.novembra saistošajiem noteikumiem Nr.17-23 “Teritorijas izmantošanas un apbūves noteikumu un grafiskās daļas apstiprināšana”, Zemesgabala izmantošanas veids ir ražošanas objektu apbūve.

2012.gada 27.jūlijā starp Jelgavas pilsētas pašvaldību un sabiedrību ar ierobežotu atbildību “Evopipes” noslēgts Zemes nomas līgums Nr.5/41-20 un tas ir spēkā līdz 2024.gada 26.jūlijam. Zemesgabala nomas tiesība nostiprināta zemesgrāmatā. Uz zemes gabala nomnieks izbūvējis iežogotu un bruģētu gatavās produkcijas laukumu.

Publiskas personas mantas atsavināšanas likuma (turpmāk-Atsavināšanas likums) 4.panta pirmajā daļā noteikts, ka pašvaldības nekustamā īpašuma atsavināšanu var ierosināt, ja tas nav nepieciešams pašvaldības funkciju nodrošināšanai.

Ņemot vērā to, ka Zemesgabals nav nepieciešams pašvaldības funkciju nodrošināšanai, saskaņā ar Atsavināšanas likuma 3.panta pirmās daļas 1.punktā noteikto, pašvaldības nekustamo īpašumu var atsavināt, pārdodot to izsolē.

Saskaņā ar Atsavināšanas likuma 8.panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

2021.gada 2.martā nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr.88, derīgs līdz 2025.gada 21.jūnijam) novērtēja Zemesgabalu un noteica tā tirgus vērtību 88200 *euro*.

Valsts zemes dienesta Nekustamā īpašuma Valsts kadastra informācijas sistēmā Zemesgabala kadastrālā vērtība noteikta 30564 *euro*.

Atsavināšanas likuma 36.panta trešā daļa nosaka, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem.

2021.gada 5.martā Jelgavas pilsētas pašvaldības īpašuma atsavināšanas komisija pieņēma lēmumu atsavināt Zemesgabalu, pārdodot to mutiskā izsolē ar augšupejošu soli un noteica tā pārdošanas nosacīto cenu (izsoles sākumcenu) 88400 *euro*, izsoles soli – 500 *euro*, nodrošinājumu – 8840 *euro*, reģistrācijas maksu – 50*euro*, izpirkuma termiņu – 5 gadus.

Saskaņā ar likuma “Par pašvaldībām” 21.panta pirmās daļas 17.punktu, Atsavināšanas likuma 3.panta pirmās daļas 1.punktu, 4.panta pirmo daļu, 8.pantu, 15.pantu, 36.panta trešo daļu, Jelgavas pilsētas pašvaldības īpašuma atsavināšanas komisijas 2021.gada 5.marta lēmumu Nr.2/2 “Zemesgabala Ziediņu ceļā 1A, Jelgavā, atsavināšana” un sabiedrības ar ierobežotu atbildību “Evopipes” 2021.gada 12.februāra iesniegumu,

**JELGAVAS PILSĒTAS DOME NOLEMJ:**

1. Atsavināt Jelgavas pilsētas pašvaldībai piederošo zemesgabalu Ziediņu ceļā 1A, Jelgavā (kadastra numurs/apzīmējums 09000280278, platība 17828 m2), pārdodot to mutiskā izsolē ar augšupejošu soli.
2. Noteikt zemesgabala Ziediņu ceļā 1A, Jelgavā, pārdošanas nosacīto cenu (izsoles sākumcenu) 88400 *euro*, izsoles soli 500*euro*, nodrošinājumu 8840 *euro*, reģistrācijas maksu 50*euro*, nomaksas termiņu – piecus gadus.
3. Apstiprināt zemesgabala Ziediņu ceļā 1A, Jelgavā, izsoles noteikumus (pielikumā).
4. Jelgavas pilsētas domes Izsoles komisijai rīkot zemesgabala Ziediņu ceļā 1A, Jelgavā, izsoli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2021.gada 25.martā